
2 o e 


Icoana Maicii Domnului de la Poceaev este prăznuită în vinerea din Săptămâna 
luminată, pe 23 iulie/5 august, 11 aprilie şi pe 8/21 septembrie. 


2 oo 


[Preotul: face obişnuitul început, zicând: Binecuvântat este Dumnezeul nostru. ] 


Citeţul: Amin. Slavă Ţie, Dumnezeul nostru, slavă Ţie! 


Rugăciunile începătoare 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi Să cădem la Hristos Împăratul nostru Dumnezeu. 
Veniţi să ne închinăm, şi Să cădem la însuşi Hristos Împăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2, Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de Sstârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 


Troparul: Apărătoare Doamnă, a popoarelor creştine şi a ţării noastre de toți ştiută 
izbăvitoare, cântări de laudă îți aducem noi, credincioşii, adunaţi pe sfântul tău 
munte, iar tu, ca ceea ce ai negrăită milă, o, Stăpână Născătoare de Dumnezeu, să 
nu lepezi rugăciunile noastre înălțate înaintea chipului tău celui făcător de minuni, 
ca întru umilinţa inimii să te lăudăm: Bucură-te, lauda Poceaevului, nădejdea şi 
mângâierea a toată lumea! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin, asemenea 


Nu vom tăcea, de Dumnezeu Născătoare, a spune pururea puterea ta noi nevred- 
nicii, că de nu ai fi stat tu înainte rugându-te, cine ne-ar fi scăpat pe noi de atâtea 
primejdii sau cine ne-ar fi păzit pe noi până acum slobozi? Noi de la tine, Stăpână, 
nu ne vom depărta, că tu mântuieşti pe robii tăi pururea din toate nevoile. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canonul Maicii Domnului 
Cântarea | 
Irmos: Pe Faraon, cel ce se purta în car, l-a cufundat toiagul lui Moise, cel ce a 


făcut minuni oarecând, în chipul Crucii lovind şi despărțind marea şi pe Israel 
fugăritul şi mergătorul pedestru l-a izbăvit; pe cel ce cântă cântare lui Dumnezeu. 


Stih: Preasfântă Născătoare de Dumnezeu, miluieşte-ne pe noi. 


Cu ce cununi de cântări vom împodobi a ta prea slăvită icoană, solitoarea mântuirii 
în primejdii sau cu ce gând vom cuteza a ne înălța întru lumina laudelor îngereşti 
spre a-ţi culege raze de cântări? Căzând cu umilinţă la pământ, îndrăznim a-ţi adu- 
ce spice de mulţumiri ca acestea: Bucură-te, spicul din care am cules toți Rodul 
mântuirii. 


Stih: Preasfântă Născătoare de Dumnezeu, miluieşte-ne pe noi. 

Nu înceta a mijloci pentru noi mare milă, căci timpul este înaintat şi noi ţinuţi de 
legăturile păcatelor; cu rugăciunea ta sfarmă lanţurile patimilor noastre, ca să aler- 
găm spre limanul cel dorit al pocăinţei. 

Slavă Tatălui şi Fiului şi Sfântului Duh. 

Cu multă dragoste credincioşii din toate părțile pământului aduc ţie mulţumiri 
prisositoare pentru mijlocirile tale, iar noi cu credinţă cerem să ne dăruieşti mila 
cea bogată a Stăpânului. 


Şi acum şi pururea şi în vecii vecilor. Amin 


Pe Cel fără de ani L-ai adus sub negura anilor, ca să cheme întru lumina neapusă 
pe toţi cei ce te cinstesc pe tine. 


Cântarea a III-a 

Irmos: Tu eşti tăria mea, Doamne, Tu şi puterea mea, Tu, Dumnezeul meu, Tu bu- 
curia mea, cel ce n-ai lăsat sânurile părinteşti şi a noastră sărăcie ai cercetat-o. 
Pentru aceasta, cu profetul Avacum, strig către Tine: Slavă puterii Tale, iubitorule 


de oameni. 


Stih: Preasfântă Născătoare de Dumnezeu, miluieşte-ne pe noi. 


Fratele Anei s-a vindecat prin rugăciunea ta de cumplita boală de ochi, iar eu, cel 
ce am orbit la ochiii sufletului din pricina multor păcate, cer de la tine lumina po- 
căinţei. 


Stih: Preasfântă Născătoare de Dumnezeu, miluieşte-ne pe noi. 


De lanţurile păcatelor fiind ţinut, chem ajutorul tău Fecioară, ca să te înduri de 
neputinţa mea şi să îmi dai cele de trebuinţă mântuirii sufletului. 


Slavă Tatălui şi Fiului şi Sfântului Duh. 

Râurile minunilor tale nicicând să sece Preacurată, căci cu adevărat nu lepezi gân- 
durile celor ce se mărturisesc ţie cu umilință şi aşteaptă revărsarea milei Domnu- 
lui. 


Şi acum şi pururea şi în vecii vecilor. Amin 


Născut-ai pe Cel mai presus de ceruri, pe Cel pe care îngerii nu încetează a-L slăvi 
în minunate cântări. 


Apoi aceste stihiri: 
Fiind tu solitoare tare mântuirii robilor tăi, adu-ţi aminte de cei ce cu dragoste 
aleargă la a ta mijlocire, nădăjduind spre iertarea păcatelor şi împăcare cu Stăpânul 


Hristos. 


Maica Luminii, inima mea cea întunecată de păcat o luminează şi arată gândurilor 
mele cărările pocăinţei. 


Sedealna: Cu flori de cântări să o lăudăm pe cununa vieţii noastre, pe singura Năs- 
cătoare a Cuvântului şi ceea ce răsare tuturor razele milostivirii. 


Cântarea a IV-a 

Irmos: Nepăzind poruncile Tale Stăpâne, cu mintea mea intrând în patimile des- 
fătănilor, am fost golit de har şi pentru răni zac gol; ci mă rog Ţie, Mântuitorule, 
mântuieşte-mă! 


Stih: Preasfântă Născătoare de Dumnezeu, miluieşte-ne pe noi. 


De vrăjmaşii văzuţi şi nevăzuţi pururea ai apărat poporul tău cu acoperământul 
rugăciunilor tale, de care nu ne lipsi nici pe noi. 


Stih: Preasfântă Născătoare de Dumnezeu, miluieşte-ne pe noi. 


Razele darurilor tale să ne strălucească şi nouă, celor ce suntem cuprinşi de întu- 
nericul necazurilor celor de multe feluri. 


Slavă Tatălui şi Fiului şi Sfântului Duh. 


Îmblânzeşte pornirile patimilor noastre şi ridică mintea noastră la lumina cuno- 
ştinţei de Dumnezeu, prin a ta grabnică mijlocire către Stăpânul. 


Şi acum şi pururea şi în vecii vecilor. Amin 


Prin valurile ispitelor înotând eu, chem adâncul milostivirii tale celei negrăite, co- 
moară a bunelor noastre doriri. 


Cântarea a V-a 

Irmos: Căutând cu ochiul Tău cel neadormit, milostiveşte-Te spre mine, cel cu- 
prins de dormitarea trândăviei, şi care slujesc somnului desfătărilor în patul pati- 
milor; Cel ce ţi-ai plecat capul pe Cruce şi Te-ai trezit de bunăvoie, micşorând 
Hristoase, noaptea păcatului, cel ce eşti lumina dreptăţii. 


Stih: Preasfântă Născătoare de Dumnezeu, miluieşte-ne pe noi. 


Dat-ai lumii icoana ta cea de multe minuni izvorâtoare spre întoarcerea la credinţă 
a celor pierduţi şi spre mântuirea multor suflete ce zăceau în robia păcatelor. 


Stih: Preasfântă Născătoare de Dumnezeu, miluieşte-ne pe noi. 


Cu săgețile rugăciunii tale alungă de la faţa noastră pe toţi vrăjmaşii nevăzuţi şi 
primeşte de la nevrednicii tăi robi cununa cântărilor de laudă. 


Slavă Tatălui şi Fiului şi Sfântului Duh. 


Fulgerul rugăciunii tale să brăzdeze cerul sufletelor noastre, risipind întunericul 
neştiinţei celei ce ne ţine departe de Soarele dreptăţii. 


Şi acum şi pururea şi în vecii vecilor. Amin 


Pe Cruce văzând răstignit pe Viaţa lumii, te-ai rănit de sabia întristării, aşteptând să 
răsară din mormânt Bucuria lumii. 


Cântarea a VI-a 
Irmos: Rugăciunea mea voi înălța către Domnul şi Lui voi spune mâhnirile mele; 


că sufletul meu s-a umplut de răutăţi şi viaţa mea s-a apropiat de iad. Dar ca Iona 
mă rog: Dumnezeule, din stricăciune scoate-mă. 


Stih: Preasfântă Născătoare de Dumnezeu, miluieşte-ne pe noi. 


Monahul căruia i se tăiase capul l-a pus înaintea icoanei tale, uimind pe toţi de pur- 
tarea ta de grijă, a celei ce ai primit jertfa lui mucenicească. 


Stih: Preasfântă Născătoare de Dumnezeu, miluieşte-ne pe noi. 


Din mâinile celor nelegiuiți ai luat icoana ta, dăruindu-o pentru totdeauna mănă- 
stirii Poceaev, întru care monahii şi îngerii îţi aduc laolaltă cântări de laudă. 


Slavă Tatălui şi Fiului şi Sfântului Duh. 


Pe mulți bolnavi ai vindecat şi ai făcut să înflorească nădejdea în sufletele cele 
bântuite de întristare . 


Şi acum şi pururea şi în vecii vecilor. Amin 


Cu acoperământul rugăciunilor tale păzeşte-ne pe noi de viforul cel greu de răbdat 
al ispitelor şi ne povăţuieşte cu vieţuirea cea smerită. 


Apoi aceste stihiri: 


Fii nouă mijlocitoare în ceasul necazurilor noastre şi deasupra valurilor grijilor ne 
ridică, Preacurată, ceea ce ai născut lumii întru feciorie pe Adâncul cel nemăsurat 
al păcii. 

Preacurată, care, prin cuvânt, negrăit ai născut pe Cuvântul în zilele cele mai de 


apoi, roagă-te Lui, ca una ce ai îndrăznire de Maică. 


Condacul: Prea slăvită Maică a lui Hristos Dumnezeu, căreia ţi s-au încredinţat ca 
fii toate neamurile creştine, nu ne pricepem noi, păcătoşii, să-ţi aducem laude cu 
vrednicie, dar fiind biruiți de dragostea cea către tine şi ridicând ochii noştri la chi- 
pul tău cel făcător de minuni, te rugăm: nu ne lăsa pe noi, fiii tăi cei aflaţi în lupte 
şi în nevoi, care credem fierbinte în ajutorul tău şi Îi cântăm Fiului tău: Aliluia! 


Prochimenul; Evanghelia. 


Slavă Tatălui şi Fiului şi Sfântului Duh, glas 2 


Pentru rugăciunile apostolilor Tăi, Milostive, curăţeşte mulţimea greşalelor noa- 
stre. 


Şi acum şi pururea şi în vecii vecilor. Amin 


Pentru rugăciunile Născătoarei de Dumnezeu, Milostive, curăţeşte mulţimea 
greşalelor noastre. 


Stihira: 


Stih: Miluieşte-ne, Dumnezeule, după mare mila Ta şi după mulțimea îndură- 
rilor Tale curăţeşte fărădelegile noastre. 


Oglinda fecioriei, lauda monahilor, scutul de mântuire al orbilor, dă-ne nouă a 
ajunge la lhimanul mântuirii în corabia rugăciunilor tale. 


[/Mântuieşte, Dumnezeule, poporul Tău şi binecuvântează moștenirea Ta, cerce- 
tează lumea Ta cu milă şi cu îndurări, înalţă fruntea creștinilor ortodocși şi trimite 
peste noi milele Tale cele bogate; pentru rugăciunile prea curatei Stăpânei noastre 
Născătoarei de Dumnezeu și pururea Fecioarei Maria; cu puterea cinstitei şi de 
viață făcătoarei Cruci; cu ocrotirile cinstitelor, cereştilor netrupeşti Puteri, pentru 
rugăciunile cinstitului, măritului prooroc, Înaintemergătorului şi Botezătorului 
Ioan; ale Sfinţilor, măriţilor și întru tot lăudaţilor apostoli; ale tuturor sfinților 
sfințiților ierarhi; ale sfinţilor, măriților şi bunilor biruitori mucenici; ale prea 
cuvioşilor și de Dumnezeu purtătorilor părinţilor noştri, ale Sfinţilor (N), a căror 
pomenire o săvârșim, ale Sfinţilor şi drepţilor dumnezeieşti părinţi Ioachim şi Ana 
şi pentru ale tuturor sfinților; rugămu-ne, Multmilostive Doamne, auzi-ne pe noi 
păcătoşii, care ne rugăm Ţie, şi ne miluieşte pe noi. 


Doamne, miluieşte (de 12 ori).] 

Cântarea a VII-a 

Irmos: Chipului celui de aur neînchinându-se tinerii lui Avraam, s-au lămurit ca 
aurul în topitoare; că, în cuptorul cel de foc, ca într-o cămară luminată, dănţuiau, 


cântând: Binecuvântat eşti, Dumnezeul părinților noştri! 


Stih: Preasfântă Născătoare de Dumnezeu, miluieşte-ne pe noi. 


Pe copilul cel mort l-ai înviat, milostivindu-te de lacrimile celor de aproape, iar 
acum sufletele noastre omorâte de păcat le înviază Curată, ridicându-le din căderea 
cea de mult timp. 


Stih: Preasfântă Născătoare de Dumnezeu, miluieşte-ne pe noi. 


Pe cel paralizat l-ai ridicat, încă redându-i şi vederea, spre bucuria celor ce slăvesc 
minunile tale neîncetat. 


Slavă Tatălui şi Fiului şi Sfântului Duh. 

Pe bărbatul cel mort care urma să fie îngropat l-ai înviat, ca să sprijine familia în- 
durerată, iar noi, rămânând uimiţi de minunile tale, mai cu nădejde cerem ţie mila 
ta cea bogată. 


Şi acum şi pururea şi în vecii vecilor. Amin 


Uşa mântuirii deschide-mi mie, ceea ce prin naşterea ta ai făcut să se închidă por- 
ile cele de durere. 


Cântarea a VIII-a 

Irmos: Văzându-Te soarele întins pe Cruce, şi-a strâns razele şi tot pământul s-a 
clătinat cu cutremur, Impărate al tuturor, văzându-Te de voie pătimind, cel ce eşti 
din fire nepătimitor. Pentru aceasta, Te rog Hristoase: tămăduieşte ca un doctor pa- 


timile sufletului meu! 


Stih: Preasfântă Născătoare de Dumnezeu, miluieşte-ne pe noi. 


Munte înalt pe tine te cunoaştem, ceea ce ai înălţat pe cei căzuţi în groapa deznă- 
dăjduirii şi i-ai îndreptat către viaţa cea mai bună. 


Stih: Preasfântă Născătoare de Dumnezeu, miluieşte-ne pe noi. 


Scoate din nevoi pe cei ce aleargă la tine şi norul ispitelor îl spulberă cu fulgerul 
cel grabnic al purtării tale de grijă. 


Slavă Tatălui şi Fiului şi Sfântului Duh. 


Liniştea celor tulburaţi de ispite, lumina monahilor, cercetarea celor bolnavi, nu 
trece cu vederea rugăciunile robilor tăi celor necăjiţi. 


Şi acum şi pururea şi în vecii vecilor. Amin 


Cu scutul rugăciunii tale păzeşte de săgețile celui viclean pe cei ce te cinstesc pe ti- 
ne şi se într-armează cu porunca dragostei faţă de toţi oamenii. 


Cântarea a IX-a 

Irmos: Eva adică, prin păcatul neascultării, blestem înăuntru a adus, iar tu Fecioară 
de Dumnezeu Născătoare, prin Odrasla purtării în pântece, lumii binecuvântare ai 
înflorit; pentru aceasta toți te slăvim. 


Stih: Preasfântă Născătoare de Dumnezeu, miluieşte-ne pe noi. 


Când voi sta la judecată înaintea Stăpânului Hristos, să fii mie Apărătoare, izgo- 
nind pe vrăjmaşii care caută să mă tragă în adâncul cel mai de jos al întunericului. 


Stih: Preasfântă Născătoare de Dumnezeu, miluieşte-ne pe noi. 


Morţii iarăşi au fost întorși la viaţă, bolnavii s-au vindecat, cei neputincioşi au pri- 
mit întărire, cei deznădăjduiţi au luat paharul bucuriei, iar noi toţi luăm întărire du- 
hovnicească, ştiindu-te ocrotitoare a noastră în toată vremea. 


Slavă Tatălui şi Fiului şi Sfântului Duh. 


Veseleşte-te, Preacurată, ceea ce prin naşterea ta ai făcut să înceteze moartea cea 
veşnică şi bucurie ai adus în sufletele biruite de întristare. 


Şi acum şi pururea şi în vecii vecilor. Amin 


Cărarea poruncilor Domnului mie îmi arată, ceea ce te-ai arătat cale de mântuire 
multor sufletele rătăcite prin pustia patimilor. 


Apoi: Cuvine-se cu adevărat să te fericim, Născătoare de Dumnezeu, cea puru- 
rea fericită şi prea nevinovată și Maica Dumnezeului nostru. Ceea ce ești mai 
cinstită decât heruvimii şi mai mărită fără de asemănare decât serafimii, care fă- 
ră stricăciune pe Dumnezeu Cuvântul ai născut, pe tine, cea cu adevărat Năs- 
cătoare de Dumnezeu, te mărim. 


Bucură-te, izvor nesecat de rugăciune, bucuria iubitorilor de înţelepciune, ridi- 
carea celor din groapa păcatului, lumina călătorilor, bucuria îngerilor şi oamenilor 
mângâiere. 


Umbreşte-mă pe mine cu razele rugăciunii tale, Ceea ce ai născut pe Soarele drep- 
tăţii, cel ce răsare tuturor lumina mântuirii. 


Cu psalmi şi cu cântări înconjurăm icoana ta cea de minuni izvorâtoare, nădăjduim 
să luăm plinirea cererilor spre mântuire. 


Din lanţurile bolilor ne slobozeşte pe noi, Ceea ce ai născut pe Cel ce a ridicat din 
neputinţă multe suflete, dăruindu-le şi darul mântuirii. 


Casă a Inţelepciunii, cu pietrele rugăciunii tale întăreşte şi turnul inimii mele spre a 
aduce ţie laude prisositoare. 


Prin uşa morţii ai trecut, dar cu trupul ai fost ridicată la cer de Fiul tău; deci, trece- 
ne şi pe noi din moartea păcatului la viaţa cea încununată de faptele mântuirii. 


Cetele puterilor netrupeşti, cu Botezătorul, cu apostolii lui Hristos şi cu Născă- 
toarea de Dumnezeu Maria, faceţi rugăciune ca să ne mântuim. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de față, zice: Că a Ta este Împărăţia, şi puterea, şi slava: a Tată- 
lui şi a Fiului şi a Sfântului Duh, acum şi pururea şi în vecii vecilor. Strana: 
Amin. ] 


Dacă nu va fi preot de faţă, diaconul, monahul sau mireanul, va rosti: Pentru rugă- 
ciunile Sfinţilor părinţilor noştri, Doamne lisuse Hristoase, Dumnezeul nostru, 
miluieşte-ne pe noi. Amin. 


Primit-ai prin Arhanghel vestea slobozirii lumii din întunericul osândirii, iar noi, 
cei ce aducem ţie cereri şi rugăciuni cu umilinţă, aşteptăm vestea cea bună a mân- 
tuirii. 


Icoana ta este mare mângâiere lumii şi pavăză tare credincioşilor, căci nu treci cu 
vederea glasurile cele smerite de rugăciune ale robilor tăi. 


Stăpână, primeşte rugăciunile robilor tăi şi ne izbăveşte pe noi de toată nevoia şi 
necazul. 


Toată nădejdea mea spre tine o pun, Maica lui Dumnezeu, păzeşte-mă sub sfânt 
acoperământul Tău. 


Icoana Maicii Domnului de la Poceaev (Poceaevskaia) 


Traducere şi adaptare: Mihai-Alex Olteanu 
Sursa: http://oca.org 


Icoana Maicii Domnului de la Poceaev (Poceaevskaia) este prăznuită pe 23 iulie, 
pe 8 septembrie şi în vinerea din Săptămâna luminată. 


Această icoană a Preasfintei Născătoare de Dumnezeu se află în Catedrala „Ador- 
mirea Maicii Domnului” a Lavrei Poceaev, Ucraina. Icoana este renumită în toată 
lumea slavă, fiind cinstită ca făcătoare de minuni în Rusia, Bosnia, Serbia, Bul- 
garia şi alte locuri. Alături de creştinii ortodocşi vin şi oameni de alte confesiuni 
pentru a cinsti icoana făcătoare de minuni a Maicii Domnului „Poceaevskaia”. 


Lavra Poceaev, un bastion vechi al Ortodoxiei, adăposteşte de aproximativ 400 de 
ani, icoana făcătoare de minuni a Maicii Domnului. 


Mutarea icoanei Născătoarei de Dumnezeu la Mănăstirea Poceaev este prăznuită pe 
8 septembrie. 


Minunile săvârşite înaintea Sfintei icoane a Maicii Domnului sunt numeroase şi 
sunt mărturisite în registrele pe care mănăstirea le ţine, cu explicaţiile detaliate (și 
semnăturile) făcute de credincioşi care prin rugăciune au dobândit eliberare de 
duhuri necurate, eliberarea din captivitate şi care au fost aduși la calea cea dreaptă. 


Sărbătoarea în cinstea icoanei Maicii Domnului de la Poceaev de pe 23 iulie a fost 
stabilită în amintirea eliberării Mănăstirii „Adormirea Maicii Domnului” de asediul 
tătarilor din 20-23 iulie 1675. 


În vara anului 1675, în timpul războiului de la Zbaraj, din timpul domniei regelui 
polonez loan al III-lea Sobieski (1674-1696), regimentele alcătuite din tătarii care 
se aflau sub comanda hanului Nurredin, trecând spre Vişneveţ, au observat Mă- 
năstirea Poceaev, pe care au înconjurat-o pe trei laturi. Zidurile slabe ale mănă- 
stirii, la fel ca unele clădiri din piatră, nu puteau oferi o prea mare apărare împo- 
triva unui asediu. Egumenul Iosif Dobromirski i-a îndemnat pe monahi şi mireni să 
se transforme în mijlocitori cereşti către Maica Domnului şi către Sfântul cuvios 
lov de la Poceaev (sărbătorit pe 28 octombrie). 


Monahii şi laicii se rugau fierbinte, făcând metanii înaintea icoanei făcătoare de 
minuni a Maicii Domnului şi a raclei în care se aflau sfintele moaște ale Sfântului 
Iov. 


În dimineaţa zilei de 23 iulie, la răsăritul soarelui, tătarii s-au adunat pentru a ataca 
mănăstirea. Egumenul a poruncit să se cânte un acatist Maicii Domnului. Odată cu 
primele cuvinte, „O, Împărăteasă a oștilor îngerești...”, a apărut dintr-odată dea- 
supra bisericii Preasfânta Născătoare de Dumnezeu, într-un „omofor alb, stră- 
lucitor” împreună cu oștile îngereşti cu săbiile scoase din teacă. Sfântul lov era 
alături de Maica Domnului, se închina ei, implorând-o să apere mănăstirea. 


Tătarii au luat armata cerească drept arătare și, în confuziea lor, au început să tragă 
cu săgeți în Maica Domnului şi în Sfântul lov, dar săgețile cădeau înapoi, rănindu-i 
pe cei care le lansau. Teroarea a pus stăpânire pe inamici. Cuprinşi de panică, au 
început să fugă fără să se mai uite înapoi, călcându-se în picioare unii pe alții și 
omorându-se. Apărătorii mănăstirii au încercat să-i urmărească și au luat mulți pri- 
zonieri. Unii dintre prizonieri au acceptat ulterior credința ortodoxă şi au rămas în 
mănăstire. 


In anul 1721 Mănăstirea Poceaev a fost ocupată de către uniați (greco-catolici). 
Dar, chiar şi în această perioadă dificilă pentru lavră, cronicile mănăstirii iau act de 
539 de minuni săvârşite de sfânta icoană ortodoxă a Maicii Domnului. 


În a doua jumătate a secolului al XVIII-lea, contele Nicolae Pototski (nobil greco- 
catolic) a devenit binefăcător al Lavrei Poceaev după ce a trăit el însuşi o minune a 
Maicii Domnului. Cu banii donați de el au fost zidite Catedrala „Adormirea Maicii 
Domnului”, precum și alte clădiri şi chilii pentru călugări. 


Revenirea Mănăstirii Poceaev în sânul Ortodoxiei în 1832 a fost marcată de vin- 
decarea miraculoasă a unei fete oarbe, Ana Akimciukova, care a venit în pelerinaj 
împreună cu bunica sa de 70 de ani, din Camenița, de la 200 de vestre (n.r. - veche 
unitate de măsură rusă; aici, o distanţă de circa 213 kilometri). 


În cinstea acestui eveniment, arhiepiscopul de Volânia și arhimandritul Inochentie 
al Lavrei (1832-1840) au stabilit să se citească Acatistul icoanei Maicii Domnului 
de la Poceaev în faţa icoanei făcătoare de minuni, în fiecare sâmbătă. 


În timpul arhimandritului Agatanaghel, arhiepiscop de Volânia (1866-1876), a fost 
construit un paraclis separat în galeriile Bisericii „Sfânta Treime”, în amintirea vic- 
toriei asupra tătarilor, paraclis ce a fost sfințit pe 23 iulie 1875. 


